বরিশাল থেকে সংবাদদাতা  বরিশালের আগৈলঝাড়ায় এখনও নারী শ্রমিকরা ন্যায্য পাওনা থেকে বঞ্চিত। কাজ করতে গিয়ে মালিকদের মানসিক নির্যাতনের শিকার হয় অনেক নারী শ্রমিক। উপজেলার নারী শ্রমিকরা ঘরের রান্নার কাজের গন্ডি থেকে বেরিয়ে হাতে হাতুড়ি, মাথায় ঝুঁড়ি, কাঁকে কলসী নিয়ে অভাব অনটন ুধা আর দারিদ্র থেকে মুক্তি পাওয়ার জন্য সকাল-সন্ধ্যা কাজ করছেন। ইট, পাথর ভাঙ্গা, মাটি কাটা, সিমেন্ট বালু মিশ্রণ, রাস্তাঘাট নির্মাণ ও  দোকানের পানি টানার মতন কঠিন পরিশ্রম করেও ন্যায্য পারিশ্রমিক থেকে বঞ্চিত হচ্ছেন নারী শ্রমিকরা। বিধবা জরিনা বেগম (৩২) জানান, বাজারে সকাল থেকে রাত সাড়ে ৭ টা পর্যন্ত দোকানে দোকানে পানি টেনে ৩৫-৪৫ টাকা পাই। প্রতি কলস পানিতে ১ টাকা মজুরি। জমি-জমা নেই। এক ছেলে এক মেয়েসহ ৩ জনের সংসার। জীবন বাঁচানোর তাগিদে এবং বাচ্চাদের ুধা নিবারণের জন্য পানি টানার কাজ করছি। এ কাজে টাকা পয়সা কম পেলেও কাজ শেষে নগদ অর্থ পাওয়া যায়। জরিনার মত বিধবা আনোয়ারা (৩৫), কোহিনুর (৩২), কবিতা ঢালী (৩০), শেফালী রায় (৪০), পলাশী বাইন (২৬) এরা  আগৈলঝাড়া উপজেলার সদরসহ প্রত্যন্ত অঞ্চলে হাট-বাজারের হোটেল রেস্তোরাঁ, চায়ের দোকান ও বাসা বাড়িতে পানি টানার কাজ করে। তারা জানান, পানি টানার কাজে একটা স্বাধীনতা আছে। তাছাড়া নগদ টাকা পাওয়া যায়। দৈনিক আয় রোজগারের টাকা দিয়ে কোন রকম বেঁচে আছি। ইট-পাথর ভাঙা মহিলা শ্রমিকরা জানান, কন্ট্রাক্টররা ইট-পাথর ভাঙার প্রতি ফুট হিসেবে টাকা দেয়। তাতে প্রতিদিন গড়ে ৭০-৮০ টাকার কাজ করা যায়। আর খুব সকালে কাজে লাগলে এবং সন্ধ্যা পর্যন্ত কাজ করলে ১০০-১২০ টাকা রোজগার করা যায়। নিত্য প্রয়োজনীয় চাল, ডাল, হলুদ, মরিচ ও তেলের দাম বেশি হওয়ায় তাতে  ওই টাকায় কেনা-কাটা সম্ভব না। স্থানীয় একটি এনজিওতে কর্মরত শতাধিক মহিলা শ্রমিকরা জানান, তারা সকাল ৮ টা থেকে বিকাল ৫ টা পর্যন্ত হাড় ভাঙা খাটুনি খেটে তারা ৭০ টাকার বেশি রোজগার করতে পারেন না। তারা উৎপাদন কাজের উপর নির্ভর করে পারিশ্রমিক পান। এছাড়া উপজেলা সদরের বিভিন্ন সড়কের মহিলা শ্রমিক চিনু বেগম সহ অনেকে মাটির কাজ করে। তারা প্রতি দিন ৫৫ থেকে ৬০ টাকা মজুরি পান। বর্তমানে দ্রব্যমূল্য বৃদ্ধির কারণে তাদের পারিশ্রমিকও বাড়ানো দরকার বলে তারা মনে করেন। নারী শ্রমিকরা তাদের ন্যায্য মজুরি পাওয়ার ব্যপারে সরকারের সুদৃষ্টি  কামনা করেছেন।